**VÁLLALKOZÁSI SZERZŐDÉS**

- tervezet -

amely létrejött egyrészről

**Az ajánlatkérő neve: *Degenfeld Szőlészeti Borászati és Kereskedelmi Bt.***

**Címe: *3915 Tarcal Terézia kert 9.***

**E-mail címe:** ***degenfeld@degenfeld.hu***

**Kapcsolattartó**: ***Turóczi István Ügyvezető igazgató***

mint megrendelő (a továbbiakban **Megrendelő**)

Az ajánlatkérő nevében eljáró felelős akkreditált közbeszerzési szaktanácsadó (lebonyolító) adatai:

Név: ***Buzák Viktor*** **egyéni *vállalkozó***

Lajstromszám: ***01008***

Levelezési cím: ***4405 Nyíregyháza, Kamilla utca 13. 1. ajtó***

E-mail cím: ***buzakviktor@gmail.com***

másrészről a

Vállalkozó neve:

Székhely:

Cégjegyzékszám:

Adószám:

Bankszámlaszám:

Képviseli:

mint vállalkozó (a továbbiakban: **Vállalkozó),**

között alulírott helyen és időben az alábbi feltételekkel:

**Előzmények**

Megrendelő, mint ajánlatkérő közbeszerzési eljárást folytatott le a „Degenfeld Bt. borászati fejlesztése – építési munkái” tárgyban. A beérkezett ajánlatok alapján az eljárás nyertesének az ajánlatkérő a Vállalkozót hirdette ki. Felek jelen vállalkozási szerződést (a továbbiakban: szerződés) ezen közbeszerzési eljárás alapján kötik meg, a közbeszerzési dokumentumokban foglalt valamennyi kitételt, előírást, stb. magukra kötelezőnek fogadják el.

**I. A SZERZŐDÉS TARTALMA**

**A szerződés tárgya**

A szerződés tárgya „**Degenfeld Bt. borászati fejlesztése – építési munkái”**

⚫ **1. részajánlat:** Pincészet szőlő feldolgozó üzem homlokzati nyílászárók gyártása, felületkezelése és beépítési munkái

⚫ **2. részajánlat:** Borászat homlokzat és tető hőszigetelési munkái, pince burkolatcsere munkái

⚫ **3. részajánlat:** Borászat napelemes rendszer beépítési munkái

***(Megfelelő részajánlat aláhúzandó!)***

1. Jelen szerződés határozza meg a felek jogait és kötelezettségeit, a teljesítés műszaki tartalmát, a teljesítésre irányadó jogi feltételeket, a Vállalkozó szolgáltatásai ellenértékeként járó díjak összegét, a fizetési feltételeket és egyéb kötelezettségeket.
2. Megrendelő a teljesítésre vonatkozó részletes műszaki tartalmat, előírásokat és követelményeket a közbeszerzési eljárás Dokumentumában határozta meg.
3. Vállalkozó alapvető kötelezettsége az, hogy a Dokumentum részeként átadásra került iratok, előírások alapján, a saját ajánlatában meghatározottak szerint, határidőre I. osztályú minőségben elvégezze az előírt munkálatokat. A Vállalkozó a feladatainak teljesítését fővállalkozóként végzi el, kizárólagosan és egyedül felelős a teljesítésnek a jelen Szerződés és a Dokumentum feltételei szerinti megvalósításáért.

**A vállalkozói díj, számlázás, előleg**

**A finanszírozás a VP3-4.2.2-16 kódszámú, 1851040669 iratazonosító számú projekt keretében valósul meg.**

1. Megrendelő a Dokumentumban előírt munkálatoknak határidőben történő, I. osztályú anyag és kivitelezői minőségű elvégzése esetén **bruttó ……………………….….. HUF** vállalkozói díjat fizet a Vállalkozó részére.
2. A vállalkozói díj átalányár, amely közbeszerzési eljárás során került meghatározásra az elvégzendő munkálatok tételes felmérése eredményeként. A vállalkozói díj a vállalkozó árképzésében felmerült hibák, tévedések, valamint a gazdasági feltételek, árfolyam-kondíciók megváltozása esetén sem módosítható.
3. A vállalkozói díj tartalmazza a műszaki tartalom megvalósításának teljes költségét, a kivitelezési munkákat, kapcsolódó munkákat, a felvonulási- és anyagköltséget, a beépítésre kerülő eszközök ellenértékét, a vagyonbiztosítást, a tevékenységgel kapcsolatos minden díjat, illetéket, az átadás-átvételi eljárás költségeit, a jótállási és szavatossági kötelezettségek költségeit, stb. Vállalkozó a fenti díjon felül semmilyen címen többletköltséget nem érvényesíthet.
4. A vállalkozói díj megfizetése Ptk. 6:130. § (1)-(2) bekezdés szerint a szerződés szerinti teljesítést (részteljesítést) követően kiállított teljesítésigazolás alapján és szabályszerűen kiállított számla ellenében banki átutalással történik 30 napos fizetési határidővel, a Vállalkozó ……….… banknál vezetett …………… számú számlájára.
5. Szerződés megkötésével egy időben 5 % **előlegszámla** benyújtására van lehetőség, melyet legkésőbb a végszámla elszámolásakor kerül levonásra.

Vállalkozó három részszámlát és egy végszámlát nyújthat be.

**Rész számlák** 30 %-os, a 60 %-os és a 80 %-os készültségi fok elérését követően nyújtható be. A kifizetés forintban történik.

A **végszámla** benyújtására valamennyi vállalkozói feladat elvégzése és sikeres átadás-átvételi eljárás befejezése esetén van lehetőség 100 % készültség teljesítésekor. A részszámla és a végszámla benyújtásához a tényleges készültséget ……………………………..képviselője (műszaki ellenőr) jogosult igazolni.

1. Amennyiben Vállalkozó a teljesítéshez alvállalkozót vesz igénybe, akkor Megrendelő a következő szabályok szerint fizeti ki a szerződésben foglalt ellenértéket:

a) közös ajánlattétel esetén az ajánlattevőként szerződő felek legkésőbb a teljesítés elismerésének időpontjáig nyilatkoznak, hogy közülük melyik mekkora összegre jogosult az ellenértékből;

b) az összes ajánlattevőként szerződő fél legkésőbb a teljesítés elismerésének időpontjáig nyilatkozik, hogy az általa a teljesítésbe a 138. § szerint bevont alvállalkozók egyenként mekkora összegre jogosultak az ellenértékből;

c) Megrendelő felhívja az ajánlattevőket, valamint a b) pont szerinti alvállalkozókat, hogy a teljesítés elismerését követően állítsák ki számláikat, egyidejűleg felhívja őket, hogy amennyiben nem szerepelnek az Art. 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított harminc napnál nem régebbi együttes adóigazolást;

d) Megrendelő a vállalkozói és az alvállalkozói teljesítés ellenértékét a számla kézhezvételét követő harminc napon belül közvetlenül utalja át minden egyes ajánlattevőnek és alvállalkozónak;

e) a d) pontban foglaltaktól eltérően, ha valamely ajánlattevőnek vagy alvállalkozónak a kifizetés időpontjában az együttes adóigazolás alapján köztatozása van, Megrendelő a Vállalkozói, illetve az alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.

1. Felek rögzítik, hogy jelen szerződés közbeszerzési eljárás alapján kötött szerződés, így a szerződés és annak teljesítése esetén a kifizetés az Art. 36/A. § hatálya alá tartozik.
2. Amennyiben a Megrendelő az ellenérték kifizetésével késedelembe esik, Vállalkozó a Ptk. szerint késedelmi kamatot követelhet.
3. A vállalkozói díjról szóló (rész)számla kiállítására csak abban az esetben kerülhet sor, ha a Megrendelő írásban igazolta a teljesítést, vagy a teljesítésigazolás a 38. pont szerint kiadásra került. A teljesítésigazolást csatolni kell a benyújtott számlához, ennek hiányában a számla visszaküldésre kerül.

**II. A KIVITELEZÉSI SZAKASZRA VONATKOZÓ ELŐÍRÁSOK**

**A munkaterület átadása**

1. Megrendelő köteles a munkaterületet a szerződés teljesítésére alkalmas állapotban a szerződés aláírását követően, 2 naptári napon belül a Vállalkozó részére átadni.
2. Vállalkozó a munkaterület átadásának időpontjáig köteles írásban megnevezni a Megrendelő részére a felelős műszaki vezetőjét, aki a Vállalkozó nevében teljes hatáskörrel jogosult intézkedni a szerződés teljesítésével kapcsolatban. Amennyiben Megrendelő saját megítélése szerint a felelős műszaki vezető alkalmatlan, vagy megszegte kötelezettségét, Megrendelő írásbeli kérésére Vállalkozó köteles ezen személyt lecserélni megfelelő felelős műszaki vezetőre.
3. Vállalkozó köteles a kivitelezés megkezdése előtt, jól látható helyen a 191/2009. (IX.5.) Korm. rendelet 5. § (6) bekezdés szerinti táblát elhelyezni.

**Az építési napló**

1. Az építési napló vezetésére az építőipari kivitelezési tevékenységről 191/2009.   
   (IX. 15.) Korm. rendelet előírásai vonatkoznak. Felek az építési naplóba történő bejegyzésre jogosult képviselőit az építési napló megnyitásakor rögzítik. Az építési engedély szerint e-naplót kell vezetni.
2. Felek a munkavégzéssel kapcsolatos minden lényeges adatot, körülményt és utasítást az építési naplóban kötelesek egymással közölni. Az építési naplóban az építéssel és szereléssel, az ellenőrzéssel és vizsgálatokkal, az átadás-átvétellel kapcsolatos körülményeket, az egyes munkák végrehajtásának kezdetét és befejezését, az ellenőrzések és vizsgálatok eredményeit, a méréseket, stb. is rögzíteni kell.

**A teljesítés ellenőrzése**

1. Megrendelő a teljesítést a kivitelezés során előre bejelentett időpontokban és alkalomszerűen is ellenőrzi.
2. Megrendelő műszaki ellenőre a munkaterület átadáskor kerül megjelölésre. A műszaki ellenőr jogosult bármikor, előzetes bejelentés nélkül az ellenőrizni. A műszaki ellenőrt - hacsak a Megrendelő kifejezetten ezzel ellentétes nyilatkozatot nem tesz - a kivitelezés során a Megrendelő nyilatkozattételre feljogosított képviselőjének kell tekinteni, akinek nyilatkozatai, állásfoglalásai egyben a Megrendelő nyilatkozatainak, állásfoglalásainak minősülnek.
3. Vállalkozó köteles az ellenőrzés eredményes lefolytatása érdekében a Megrendelő, és műszaki ellenőre rendelkezésére állni, a felmerült kérdésekre és észrevételekre vonatkozóan teljes körű tájékoztatást nyújtani.

**Teljesítési határidő**

A szerződés teljesítésének határideje a munkaterület átadásától számított:

**2018. november 30.**

**Előteljesítést a Megrendelő elfogad.**

**Az építési munkálatok végzésének főbb szabályai**

1. Vállalkozó vállalja, hogy a munkaterületen az eredményes műszaki átadás-átvételi eljárásig az állagmegóvásról, a vagyon és tűzvédelemről és a munkavédelmi előírások és a foglalkoztatásra vonatkozó szabályok betartásáról gondoskodik. E kötelezettségek megszegéséből, valamint a tevékenységből eredő harmadik személynek okozott károk vonatkozásában Vállalkozót teljeskörű felelősség és kártérítési kötelezettség terheli.
2. Vállalkozó köteles a Megrendelőt minden olyan körülményről haladéktalanul értesíteni, amely a kivitelezés eredményességét vagy kellő időre történő elvégzését veszélyezteti, vagy gátolja. A Vállalkozó felelősséggel tartozik az értesítés elmulasztásából eredő károkért.
3. Vállalkozó köteles szigorúan követni a Megrendelő utasításait minden olyan ügyben, amely a projekt megvalósítását érinti. Megrendelő utasítása nem terjedhet ki a munka megszervezésére és nem teheti a teljesítést terhesebbé. Megrendelő az utasításait elsősorban - de nem kizárólagosan - az építési naplóban történő bejegyzéssel közli a Vállalkozóval.
4. Megrendelő a Vállalkozó részére nem biztosít irodát, szociális helyiségeket, öltözőt, raktárt. A teljesítés feltételeit a Vállalkozó köteles megteremteni saját költségére.
5. Vállalkozó köteles az építési helyszínt rendben tartani, a keletkező hulladékait minden munkanap végén összetakarítani és elszállítani.
6. Vállalkozó a munkákat köteles úgy szervezni, hogy a környéken lakók életét, munkáját a lehető legkevésbé zavarja.
7. Vállalkozó köteles betartani a mindenkor hatályos környezetvédelmi előírásokat, jogszabályokat, így különösen az esetlegesen keletkező veszélyes hulladékok kezelésére, illetve a veszélyes anyagok kezelésére vonatkozóan.
8. Vállalkozó köteles betartani a munka-, baleset-, tűz-, és vagyonvédelmi szabályokat. A munka megkezdése előtt el kell készítenie a munkában résztvevők névsorát és aláírását tartalmazó listát, mely igazolja, hogy a kötelező munka és balesetvédelmi, valamint tűzvédelmi oktatáson részt vettek.
9. Vállalkozó dolgozóinak tűz-, baleset- és munkavédelmi oktatásáért, valamint az intézményre vonatkozó szabályok betartásáért és betartatásáért, továbbá az esetleges önhibákból adódó balesetekért, a munkafegyelem és morál megfelelő szinten tartásáért, mindezekből adódó jogvitákért egyedül Vállalkozót terheli a felelősség, e téren Megrendelővel szemben semmiféle igénye és követelése nem lehet.
10. Vállalkozó köteles az alkalmazásra, beépítésre kerülő anyagokat, eszközöket előzetesen bemutatni a Megrendelőnek. A tényleges beépítésre csak a Megrendelő jóváhagyása esetén kerülhet sor. A beépítésre kerülő anyagokról a vonatkozó jogszabályok és műszaki előírások szerinti minőségi bizonylatokat a műszaki ellenőr részére át kell adni, ez a (rész)számla benyújtásának feltétele.
11. Az építési tevékenység végzése során keletkezett törmelék és sitt végleges elhelyezéséről (lerakásáról) és a lerakóhelyre történő szállításról a Vállalkozó köteles gondoskodni, és az ezzel kapcsolatos költségek viselése is a Vállalkozó kizárólagos feladata és felelőssége.
12. Vállalkozó a jogosan igénybe vett alvállalkozókért úgy felel, mintha a munkát maga végezte volna. Alvállalkozó jogosulatlan igénybevétele esetén pedig felelős minden olyan kárért is, amely e nélkül nem következett volna be.

**Készre jelentés, átadás-átvételi eljárás**

1. A munkálatok befejezésekor a Vállalkozó köteles a munkálatokat készre jelenteni és a Megrendelőt a műszaki átadás-átvételi eljárásra meghívni.
2. A készre jelentést követően 15 napon belül meg kell kezdeni az átadás-átvételi eljárást. Amennyiben ezen határidőt követő 15 napon belül Megrendelő nem kezdi meg az átadás-átvételi eljárást, vagy megkezdi, de annak megkezdésétől számított 30 napon belül nem fejezi be, a Vállalkozó kérésére a teljesítésigazolást köteles kiadni.
3. Az átadás-átvételi eljárás során Megrendelő megvizsgálja a teljesítés szerződésszerűségét. Jegyzőkönyvbe rögzíti a felfedezett hiányokat, hibákat.
4. A jegyzőkönyvben foglalt megállapításokra Vállalkozónak 3 napon belül írásban kell reagálnia, ennek elmulasztása esetén elismeri a kifogásokat és egyetért a jegyzőkönyv megállapításaival.
5. Vállalkozó köteles az átadás-átvételi jegyzőkönyvben megállapított hibákat, hiányosságokat az ott meghatározott határidőre, saját költségén kijavítani.
6. Vállalkozó a beépített anyagok, szerelvények minőségét az érvényes jogszabályok és szabványok szerint vállalja, és azt a hatályos rendelet szerint Építőipari Műszaki Engedéllyel, megfelelőségi igazolással igazolja, valamint azokért a kötelező alkalmassági idő alatt szavatol. A megvalósulási dokumentációt Vállalkozó 2 példányban köteles Megrendelőnek átadni.
7. A műszaki átadás-átvételi eljárás akkor tekinthető eredményesnek, ha a Dokumentációban előírt munkálatok I. osztályú minőségben teljes körűen elkészültek, továbbá a beépített anyagok megfelelőségét tanúsító bizonylatait, az eszközök jótállási jegyeit Vállalkozó átadta Megrendelőnek.
8. A sikeres átadás-átvételi eljárás lezárultakor a Megrendelő műszaki ellenőre állítja ki a Vállalkozó részére a teljesítésigazolást.
9. Felek megállapodnak, hogy a használatbavételhez szükséges engedély iránti kérelmet Vállalkozó köteles kompletten összeállítani; a kérelmet Megrendelő nyújtja be. A nem jogerős használatbavételi engedély kiadása, vagy a használatbavétel tudomásulvétele a végszámla kiegyenlítésének előzetes feltétele.
10. Felek a jótállási idő lejártakor utó-felülvizsgálati eljárást tartanak, melyet Megrendelő hív össze. A meghívóhoz csatolni kell a Megrendelő által összeállított hibajegyzéket. Vállalkozó az utó-felülvizsgálat során feltárt hibákat köteles 15 napon belül kijavítani.

**III. SZERZŐDÉSI BIZTOSÍTÉKOK**

**Felelősségbiztosítás**

1. Vállalkozó kijelenti, hogy jelen szerződés tárgyára és értékére is kiterjedő felelősségbiztosítással rendelkezik. A felelősségbiztosítás mértéke káreseményenként beruházás bruttó értékével megegyező összeg. A biztosítási kötvény másolati példányát a szerződés megkötésével egyidejűleg Megrendelőnek átadja, és felel azért, hogy az a kivitelezés teljes ideje alatt hatályban legyen. Ezen előírás megszegése súlyos szerződésszegésnek minősül.

**Jótállás**

45. Jólteljesítési biztosíték: Ajánlatkérő a hibás teljesítéssel kapcsolatos igények biztosítékaként jólteljesítési biztosítékot köt ki. A hibás teljesítéssel kapcsolatos igények biztosítékaként jólteljesítési biztosíték teljes összege a szerződés szerinti, nettó vállalkozói díj 5 %-a. A jólteljesítési biztosíték hatályának a jótállási időszak alatt folyamatosan fenn kell állnia a jótállási időszak lejártának napjáig, abban az esetben is, ha a jótállási időszak a jogszabály alapján újból indul vagy nyugvással meghosszabbodik. A jólteljesítési biztosítékot a Vállalkozó köteles a jótállási időszak kezdő napján Megrendelő részére bocsájtani.

A megrendelő a jótállási időszakban az utó felülvizsgálati jegyzőkönyvekben rögzített határidők vonatkozásában 10 000 Ft/nap késedelmi kötbért határoz meg.

A Vállalkozó Építési Felelős Műszaki Vezetője valamennyi kooperációs és egyéb előre meghirdetett tárgyaláson köteles személyesen részt venni. Ennek elmaradása esetén a Megrendelőt 10 000 Ft/tárgyalás kötbér illeti meg. A Felelős Műszaki Vezető egyéb munkavégzésével kapcsolatos kötbért a 8.14. pont tartalmazza

Ajánlattevő valamennyi biztosíték tekintetében a Kbt. 134. § (5) bekezdése szerint köteles nyilatkozni. Az előírások valamennyi rész tekintetében értelmezendőek.

A szerződést biztosító mellékkötelezettségre vonatkozó részletes szabályokat a Vállalkozási szerződés tervezet tartalmazza valamennyi rész vonatkozásában.

**Késedelmi és meghiúsulási kötbér**

46. Késedelmi kötbér: Ajánlatkérő a szerződés végteljesítésének határidejére vonatkozóan a késedelmes napokra késedelmi kötbért ír elő. A késedelmi kötbér egy napra jutó összege a nettó vállalkozói díj- 0,1%-a naponta, azzal, hogy a Vállalkozóval szemben érvényesített késedelmi kötbér teljes összege nem haladhatja meg a teljes nettó vállalkozói díj 4%-át. Amennyiben a késedelmi kötbér eléri a maximumát, a Megrendelő jogosult a szerződést azonnali hatállyal felmondani.

* + - Meghiúsulási kötbér: A Vállalkozót meghiúsulási kötbér-fizetési kötelezettség terheli, amennyiben a jelen Szerződés teljesítése a Vállalkozónak felróható ok következtében meghiúsul, ill. amennyiben a Vállalkozó jogos ok nélkül megtagadja a teljesítést. A meghiúsulási kötbér mértéke az adott megrendelés vállalkozási díjának 100 %-a.
    - Hibás teljesítési kötbér: Amennyiben a Megrendelő úgy ítéli meg, hogy a Vállalkozó által végzett munka nem megfelelő minőségű, úgy írásban felszólítja a Vállalkozót a munka ésszerű határidőre történő kijavítására. Amennyiben a Vállalkozó a kitűzött határidőre nem javítja ki a munkát a Megrendelő elvárásainak megfelelően, hibás teljesítési kötbér-fizetési kötelezettség terheli.

A hibás teljesítési kötbér mértéke az egyedi megrendelésekkel kapcsolatban felmerült hibás teljesítés esetén a megrendelés nettó vállalkozási díjának 25 %-a.

**IV. A SZERZŐDÉS MÓDOSÍTÁSA,**

**A SZERZŐDÉSTŐL VALÓ ELÁLLÁS**

47. Felek a szerződést csak a Kbt. 141. § szerinti feltételek fennállása esetén módosíthatják.

48. Amennyiben a Vállalkozó a szerződés teljesítése során súlyos szerződésszegést követ el, vagy az egyéb szerződésszegést nem orvosolja 15 napon belül, vagy a teljesítési határidő előtt nyilvánvalóvá válik, hogy a Vállalkozó a munkát csak számottevő késéssel (15 napnál hosszabb késedelemmel) tudja elvégezni és Megrendelő az általa felajánlott új határidőt nem fogadja el, akkor Megrendelő a szerződéstől elállhat, vagy a szerződést azonnali hatállyal felmondhatja.

49.Amennyiben Megrendelő elállási, vagy felmondási jogát gyakorolja, Megrendelő a szerződésszegésre vonatkozó szabályok szerint kártérítésre jogosult, megilleti a meghiúsulási kötbér.

**V. VEGYES RENDELKEZÉSEK**

**Pénzmosás elleni rendelkezések**

50. A Kbt. 136. § (1) bekezdése alapján Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka-kb) alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak.

51. A szerződés teljesítésének teljes időtartama alatt Vállalkozó tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről Megrendelőt haladéktalanul értesíti.

52. A Kbt. 143. § (2) bekezdése alapján Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

53. A Kbt. 143. § (3) bekezdése alapján Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

b) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

54. Amennyiben Vállalkozó külföldi adóilletőségűnek minősül, akkor ezúton meghatalmazza a magyarországi Nemzeti Adó- és Vámhivatalt, hogy a Vállalkozó adóilletősége szerinti adóhatóságtól Vállalkozóra vonatkozó adatokat közvetlenül, jogsegély igénybevétele nélkül beszerezze.

**Alvállalkozókra, projekttársaságra vonatkozó rendelkezések**

55. Vállalkozó jogosult a teljesítéshez alvállalkozót igénybe venni, de csak a   
Kbt. 138. § (5) bekezdése szerinti mértékben.

56. Vállalkozó köteles Megrendelőnek legkésőbb a szerződés megkötésének időpontjában valamennyi alvállalkozót bejelenteni, amely részt vesz a szerződés teljesítésében. Vállalkozó ezúton nyilatkozik, hogy az általa igénybe venni kívánt alvállalkozók nem áll kizáró okok hatálya alatt. Vállalkozó a szerződés teljesítésének időtartama alatt köteles Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

57.Vállalkozó köteles a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

**Vegyes szabályok**

58. Megrendelő a szerződés teljesítése során a nyertes ajánlattevő(k) részére projekttársaság létrehozását nem teszi lehetővé.

59. Vállalkozó a szerződés aláírásával tudomásul veszi a 321/2015. (X. 30.) Korm. rendelet 15-22. §-aira alapján Megrendelő adatszolgáltatási és engedélyeztetési kötelezettségét, valamint a Közbeszerzési Hatóság ellenőrzési hatáskörét a szerződés teljesítés és módosítása körében a 308/2015. (X. 27.) Korm. rendelet szerint.

60. Felek megkísérlik vitás kérdéseiket közvetlen tárgyalás útján rendezni.   
Ennek sikertelensége esetére alávetik magukat - hatáskörtől függően - a Sátoraljaújhelyi Járásbíróság, illetve a Miskolci Törvényszék kizárólagos illetékességének.

61. A szerződésben nem szabályozott kérdésekre a Ptk. rendelkezései, a vonatkozó hatályos jogszabályi rendelkezések, a Dokumentum, valamint Vállalkozó által a közbeszerzési eljárás során benyújtott ajánlata az irányadó.

62. Jelen szerződés a közbeszerzési dokumentumokkal együtt érvényes és ezek alapján értelmezendő.

63. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint rendelkezései alapján átlátható szervezetnek minősül, tényleges tulajdonosai a cégkivonatban szereplő tagok. Vállalkozó vállalja, hogy az előírt beszámolási, nyilvántartási, adatszolgáltatási kötelezettségeket teljesíti. A szerződés aláírásával Vállalkozó hozzájárul ahhoz, hogy az átláthatósági feltétel ellenőrzése céljából a szerződésből eredő követelések elévüléséig, az Áht. 55. §-ában meghatározott adatokat Vállalkozó kezelje.

Felek a szerződést, mint akaratukkal mindenben megegyezőt írják alá.

…………,,,,,,,,,,,,,,,,,,,,,,,,,,,,,,,,,……………, 2018………………………………………

……………………………………… ……………………………….……….

**Megrendelő Vállalkozó**